
BIROUL PERMANENT
AL
CAMEREI DEPUTAȚILOR
Vă înaintăm, alăturat, raportul COMUN asupra propunerii legislative pentru creşterea transparenţei în utilizarea finanţelor publice, trimis Comisiei pentru administraţie publică și amenajarea teritoriului și Comisiei pentru buget, finanțe și bănci pentru dezbatere în fond cu adresa nr. Plx. 424 din 18  mai 2015.
PREŞEDINTE,



PREŞEDINTE,
Paul-Victor DOBRE 


Viorel ȘTEFAN     

    




PARLAMENTUL ROMÂNIEI

CAMERA DEPUTAŢILOR
	comisia pentru administraţie publică  ŞI amenajarea teritoriului

București, 23 septembrie 2015
Nr. 4c-6/217

	comisia pentru buget,

finanȚe Și bănci

București, 23 septembrie 2015
Nr. 4c-2/508


RAPORT COMUN
asupra propunerii legislative pentru creşterea transparenţei în utilizarea finanţelor publice
În conformitate cu prevederile art.95 din Regulamentul Camerei Deputaţilor, republicat, cu modificările și completările ulterioare, Comisia pentru administraţie publică şi amenajarea teritoriului și Comisia pentru buget, finanțe și bănci au fost sesizate spre dezbatere, în fond, în procedură obișnuită, cu propunerea legislativă pentru creşterea transparenţei în utilizarea finanţelor publice, trimisă cu adresa nr. Plx.424 din 18 mai 2015,  înregistrată cu nr.4c-6/217 din 18 mai 2015, respectiv cu nr.4c-2/508 din 18 mai 2015.
Potrivit prevederilor art. 75 din Constituţia României, republicată şi ale art. 92 din Regulamentul Camerei Deputaţilor, republicat, Camera  Deputaţilor este Cameră decizională.

Senatul, în calitate de primă Cameră sesizată, a respins propunerea legislativă în şedinţa din data de 12 mai 2015.

Consiliul Legislativ a avizat favorabil, cu observaţii şi propuneri, propunerea legislativă, conform avizului nr. 200 din 9 martie 2015.

Guvernul nu suține adoptarea propunerii legislative.
Comisia juridică, de disciplină și imunități a avizat negativ propunerea legislativă, conform avizului nr.Pl-x424/2015 din 3 iunie 2015.
Propunerea legislativă are ca obiect de reglementare completarea Legii 500/2002 privind finanțele publice, precum și modificarea și completarea Legii nr.273/2006 privind finanțele publice locale,  în sensul ca toate instituțiile publice din România, centrale sau locale, finanțate integral sau parțial din fonduri publice sau care primesc subvenții de la bugetul de stat sau de la bugetele locale să aibă obligația ca în termen de 72 de ore de la angajarea oricărei cheltuieli să publice pe site-ul instituției toate detaliile referitoare la cheltuielile efectuate, inclusiv salariile plătite de către instituțiile publice.
În conformitate cu prevederile art.61 și 63 din Regulamentul Camerei Deputaţilor, republicat, Comisiile au examinat propunerea legislativă mai sus menţionată  în ședințe separate.

Comisia pentru administrație publică și amenajarea teritoriului a examinat  propunerea legislativă în ședința din 16 septembrie 2015.
Din numărul total de 22 de  membri ai Comisiei au participat la şedinţă 19 deputaţi.

Comisia pentru buget, finanțe și bănci a examinat propunerea legislativă în ședința din 22 septembrie 2015.
Din numărul total de 33 de  membri ai Comisiei și-au înregistrat prezența un număr de 33 deputaţi.

La dezbateri a participat în calitate de invitat, în conformitate cu prevederile art.54 şi 55 din Regulamentul Camerei Deputaţilor, republicat, cu modificările şi completările ulterioare, domnul Marin Cojoc - director în cadrul Ministerului Finanțelor Publice.

Cu ocazia dezbaterilor s-a constatat că propunerea legislativă dublează reglementările legale în vigoare: Legea nr.544/2001, Legea nr.52/2003, Legea nr.69/2010. 

De asemenea, s-a constatat că se încalcă prevederile Legii nr.24/2000 privind normele de tehnică legislativă pentru elaborarea actelor normative, republicată cu modificările și completările ulterioare.
Față de cele prezentate, membrii Comisiilor au hotărât, cu unanimitate de voturi, respingerea propunerii legislative pentru creşterea transparenţei în utilizarea finanţelor publice.

În raport de obiectul şi conţinutul său, propunerea legislativă face parte din categoria legilor ordinare.


PREŞEDINTE,



PREŞEDINTE,

        

       Paul-Victor DOBRE 

         Viorel ȘTEFAN     



SECRETAR, 



 SECRETAR,


          Radu BABUȘ


     Mihai-Aurel DONȚU

Sef serviciu, Sofia Chelaru






Sef serviciu, Giorgiana Ene
Consilier parlamentar, Nicoleta Toma





Consilier parlamentar, Luminița Ana Ghiorghiu

